Unser Vadder im Himmel / Dei(n) Name sell heilich sei, / Dei Kenichsherrschaft sell kumme, / Dei(n) Wille sell gschehe / uf de Erd genauso wie im Himmel. / Geb uns heit das Brot, was mer de Daach brauchen, / un vergeb uns unser Schuld / genauso wie mir denne vergewwe, wo an uns schuldich worre sin. / Un fiehr uns nit in Versuchung, / rett uns awwer vum Beese. / Dir gheert jo die Herrschaft / un die Kraft / un die Herrlichkeit / bis in alli Ewichkeit. / Amen.

In die Yaahre bis 1776 henn baut 20 % vun die Leit in Essenheim ihr Heemet verlosse un sinn nach America gezoge - Leit mit Name Krämer, Wolf, Kron, Dechen, Pfundheller, Daron, Lies, Schreiber, Schultz, Stern, Fissel, Schmitt, Scheib, Paulus, Degen, Schmahl, Schnorr, Klein, Wagner, Hess, Feldmann, Schminck, Sandmüller, Spiess, Schreiber, Kletter, Beckel, Meckel un Bender. 120 Leit vun der Blatz henn ihr Heemet verlosse in baut 45 Yaahr. Die meenschte vun ihne henn gseddelt am Kreutz Grick. Deel henn der Weg en wennich verennert, wie sie ihr Name schpelle - „Small“ inschtatts vun „Schmahl“, „Fishel“ inschtatts vun „Fissel“, „Cramer“ inschtatts vun „Krämer“. Stefan Mossel aus ‘m Schtettel Essenheim kennt all die Name vun die Leit, ass naach America gezogge sinn, un aa Freindschaft vun selli Leit, ass heit noch in Deitschland lebt.

Hertzler's Miehl odder die Fairview Miehl iss en Miehl in Lengeschder Kaundi, Pennsilfaani. Die Miehl, wie es schteht heidedaags, waar uffgebaut in 1818.

1943 hot die Armee ihn reingezogge. Er waar im Grieg in England, Frankreich un in Belgien, wu er gedient hot. Sei Deitsch hot er datt guud yuse kenne. Derno hot’s g’heesse schtudiere. Es macht uns schier ochdemlos fer die Schul zu nenne. Es waare: Louisiana State University, University of California, Franklin & Marshall College (1949), Universität in Marburg (Deitschland), Universität in Wien (Austria), dann McGill University, Middlebury College un Penn State University. Was hot er datt schtudiert? Deitsch, Franzeesisch, Russisch, Deitsche Literatur, Althochdeitsch, Gotisch, Altenglisch, Mittelenglisch, Altslavisch, Altertumskunde un so weiter. Dann iss die Zeit kumme, ass er sei Lehramt aag’fange hot. Bei Glouceser City High School in New Jersey (1954-55), dann in Cocalico Union High School in Pennsilfaani (1955-56) un die Milton Hershey School (1956). Dann waar’s Pennsylvania State University (1957-61); un dann zuneegscht bei Millersville University, wu er Deitsch gelehrt hot in der deitsche Abdeeling vun 1961 bis 1990, wu er sei Ruhestand aagfange hot. Er hot ya hunnerde Schtudente gelehrt un mitg’holfe.

Dutch Hex Country"" iss en Naame fer die Gegend ass schtreckt vun Lebanon Kaundi zu Lechaa Kaundi unn vun natt Lengeschder Kaundi zu Carbon Kaundi. Barricks Kaundi, Schuylkill Kaundi unn Montgomery Kaundi sinn aa in ""Dutch Hex Country"". Barricks Kaundi iss der Hatz devun. In em Dutch Hex Country gebt's viel Hex Signs uff de Scheier.